Anaksagor. Anaksagor (miloddan avvalgi taxminan 500-428) — yunon faylasufi, riyoziyot va falakiyot olimi, Afina falsafa maktabining asoschisi. Xudosizlikda ayblangan (u Kuyosh choʻgʻ holatidagi jismdan iborat, deb uqtirgan). Buzilmas unsurlar — narsalarning „urugʻ“lari haqidagi taʼlimotni ilgari surgan (keyinchalik ular gomeomeriya deb atalgan). Uningcha, olam bunyodkori aql (nus) boʻlib, unsurlarni tartibga solib turadi.